દક્ષિણ ભારતમાં પ્રવેશ પછી અગસ્ત્ય સામે સાવ નવા પ્રકારની સમસ્યાઓ આવીઃ (1) દક્ષિણ ભારતમાં માનવવસતિ વિખરાયેલી અને સાવ જુદાં પ્રકારના સંસ્કારોવાળી હતી. (2) દક્ષિણ ભારતમાં જુદા જુદા વિસ્તારોની ભાષા ઉત્તર ભારતથી સાવ અલગ પ્રકારની હતી. આ સંજોગોમાં તેમણે તમિળ અને અન્ય ભાષાઓ શીખી. તમિળ અને અન્ય ભાષાઓમાં વૈદિક વિચારોનું જ્ઞાન અને લખાણ આપ્યું. દક્ષિણના લોકોને વૈદિક સંસ્કૃતિ, ખેતી, સૈન્ય શક્તિ અને તેની તૈયારી, વૈજ્ઞાનિક સંશોધનો, સારી જીવનશૈલી, ધ્યાન, યોગ, જ્ઞાનશક્તિ અને શ્રમશક્તિના સમન્વય અંગે સરળ ભાષામાં સમજ અને વિવેકનો બોધ કરાવ્યો.